San Diego Chargers
<s>San Diego Chargers su momčad američkog nogometa iz San Diega u Kaliforniji.</s><s>Natječu se u zapadnoj diviziji AFC konferencije NFL lige.</s><s>Chargersi su osnovani 1960. godine, a najveći uspjeh im je osvajanje AFL lige 1963. godine.</s><s>Od 1967. svoje domaće utakmice igraju na Qualcomm Stadiumu.</s>

<s>Povijest kluba</s>

<s>Počeci u AFL-u 
Chargersi su osnovani u Los Angelesu 1960. godine kao jedna od osam momčadi osnivača AFL lige.</s><s>Predvođeni trenerom Sidom Gillmanom, već prve sezone osvajaju svoju zapadnu diviziju, ali u prvenstvenoj utakmici gube od Houston Oilersa.</s><s>Sljedeće godine momčad seli u San Diego  te ponovno završava sezonu sezonu porazom u finalu AFL-a od Oilersa.</s><s>Chargersi sa 11 pobjeda završavaju 1963., a wide receiver Lance Alworth, kasnije smatran možda i najboljim igračem San Diego Chargersa svih vremena, postaje MVP lige.</s><s>Za naslov prvaka igraju s pobjednicima istočne divizije AFL-a, Boston Patriotsima.</s><s>Alworth, quarterback John Hadl, running back Keith Lincoln i ostatak ekipe Chargersa pobjeđuje Patriotse 51:10 i tako osvajaju svoj prvi (i do danas jedini) naslov prvaka.</s><s>Chargersi prvi vrhu AFL-a ostaju do spajanja lige s NFL-om 1970., bilježivši samo pobjedničke sezone, a do finalne utakmice došli su još dvaput, 1964. i 1965. te oba puta izgubili od Buffalo Billsa.</s>

<s>Air Coryell 
Početke u NFL-u Chargersi neće pamtiti po dobrome.</s><s>Tek 1978. dolaze do prvog pobjedničkog omjera u novoj ligi, nakon što je momčad preuzeo trener Don Coryell.</s><s>Coryell u momčad uvodi novu napadačku filozofiju, po njemu nazvanu "Air Coryell", a koju karakterizira naglasak na srednje duga i duga dodavanja.</s><s>Ta igra je savršeno odgovarala quarterbacku Chargersa Danu Foutsu i njegovim hvatačima tight endu Kellenu Winslowu i wide receiveru Johnu Jeffersonu, te Chargersi 1979. sa 12 pobjeda u sezoni po prvi put u NFL-u osvajaju diviziju.</s><s>Međutim, gube odmah u divizijskoj rundi doigravanja od starih rivala Houston Oilersa.</s><s>Iduće sezone momčad već ima tri igrača sa više od 1000 uhvaćenih jarda dodavanja u sezoni, a uspijevaju i ostvariti pobjedu u doigravanju.</s><s>U divizijskoj rundi pobjeđuju Buffalo Billse 20:14, ali ih u konferencijskom finalu pobjeđuju budući prvaci Oakland Raidersi.</s><s>Svoju treću diviziju zaredom osvajaju 1981., ali su i te sezone unatoč najboljem napadu lige zaustavljeni u konferencijskom finalu, gdje su ih porazili Cincinnati Bengalsi 27:7.</s>

<s>U devedesetima</s>

<s>Chargersi nakon početka 80-ih pomalo posustaju.</s><s>Coryell odlazi iz momčadi 1986. a Fouts 1988.</s><s>Prva uspješna sezona im dolazi 1992. kada sa 11 pobjeda osvajaju diviziju po prvi put nakon 11 godina, i to nakon četiri poraza u prve četiri utakmice u sezoni.</s><s>U doigravanju pobjeđuju Kansas City Chiefse, ali onda u divizijskoj rundi gube od Miami Dolphinsa 31:0.</s><s>Dvije sezone kasnije dolaze do najvećeg uspjeha u novijoj povijesti.</s><s>Predvođeni quarterbackom Stanom Humphriesom u napadu i linebackerom Juniorom Seauom (12 puta izabranim u Pro Bowl) u obrani osvajaju diviziju i ulaze u doigravanje.</s><s>Tu u tijesnim utakmicama pobjeđuju Miami Dolphinse i Pittsburgh Steelerse i po prvi puta u povijesti dolaze do Super Bowla.</s><s>Tu ih čekaju veliki favoriti San Francisco 49ersi Stevea Younga i Jerrya Ricea koji u utakmici igranoj u Miamiju pobjeđuju 49:26.</s>

<s>Od 2002. do danas 
Marty Schottenheimer preuzima momčad 2002.</s><s>Sezonu ranije Chargersi na draftu biraju quarterbacka Drewa Breesa i running backa LaDainiana Tomlinsona.</s><s>Nakon katastrofalne sezone 2003., Chargersi iduće godine dolaze do playoffa.</s><s>Završetkom sezone 2005. iz momčadi u New Orleans Saintse odlazi Drew Brees, a prvi quarterback postaje Philip Rivers.</s><s>Već prva njegova sezona završava s rekordnih 14 pobjeda Chargersa u sezoni, a k tome LaDainian Tomlinson predvodi ligu sa 1815 jarda probijanja.</s><s>Unatoč vodstvu u trećoj četvrtini protiv Patriotsa, gube utakmicu divizijske runde doigravanja sa 24:21.</s>

<s>Pred sezonu 2007. momčad preuzima trener Norv Turner i momčad je ponovno u doigravanju.</s><s>Ovaj put (nakon pobjeda nad Tennessee Titansima i Indianapolis Coltsima) dolaze do konferencijskog finala gdje ih ponovno pobjeđuju Patriotsi, ovaj put 21:12.</s><s>Chargersi diviziju osvajaju i 2008. i 2009. i dolaze do divizijske runde doigravanja.</s><s>Nakon 2009.</s><s>Tomlinson odlazi iz momčadi, a zadnje pojavljivanje Chargersa u doigravanju je 2013. pod novim trenerom Mikeom McCoyem.</s>

<s>Učinak po sezonama od 2002.</s>

<s>Izvori</s>

<s>NFL klubovi</s>

